stanford-oval/wikipedia huggingface dataset:
ניר למפרט

מנכ"ל דפי זהב, ניר למפרט, במשרדי החברה ברמת גן
ניר למפרט (נולד ב-10 במאי 1960 בתל אביב) הוא יו"ר מר תעשיות בע"מ (חברה ציבורית, נסחרת בבורסת תל אביב). הוא אלוף-משנה במילואים ומילא תפקידי פיקוד בכירים ביחידה 8200, כולל סגן מפקד היחידה. בעברו מנכ"ל ערוץ 10 ומנכ"ל ZAP GROUP (לשעבר דפי זהב) ומנכ"ל מר תעשיות.
שירות צבאי

למפרט התגייס ליחידה 8200 בשנת 1978 ושירת במגוון תפקידים. בשנת 1987 מונה להקים מדור תכנון ייעודי שמרכז את הצרכים המבצעיים, מתעדף אותם, מעריך עלויות כוח אדם ותקציב ובהתאם בונה תוכנית עבודה שנתית ורב שנתית. בשנת 1992, כחלק מלקחי מלחמת המפרץ הראשונה, הופקד למפרט על הקמת זירה מודיעינית חדשה שתעסוק בנושא הפרוליפרציה[דרושה הבהרה] והמודיעין הטכנולוגי. לאחר כשלוש שנים בתפקיד, עבר בשנת 1995 לפקד על הזירה הפלסטינית במרכז המודיעיני של היחידה, תפקיד אותו ביצע בתקופת הפיגועים הקשה על ישראל. בשנת 1996 מונה למפקד המרכז המודיעיני של 8200, בדרגת אל"ם. בשנת 1999 מונה למפרט לסגן מפקד 8200, תחת תא"ל פנחס בוכריס. אחד התחומים המרכזים בתקופה זו היה הקמת נושא הסייבר ושיפור הקשר בין היחידה לדרג הלוחם בצבא ולשב"כ. למפרט השתחרר מ-8200 בשנת 2001.
פעילותו כאזרח

עם שחרורו מצה"ל מונה למפרט למשנה מנכ"ל yes. אחריותו העיקרית הייתה הובלת הצמיחה המשמעותית של החברה במספר הלקוחות. בשנת 2004 מונה לתפקיד מנכ"ל ערוץ 10, ובסוף 2005 מונה למנכ"ל קבוצת zap group (לשעבר דפי זהב). בתקופתו הוביל את המהפך של החברה מחברת מדריכים מודפסים לחברה דיגיטלית צומחת ורווחית. בינואר 2015, לאחר כ-9 שנים בתפקיד, מונה למנכ"ל החברה הציבורית מר תעשיות (קבוצת מר). כמנכ"ל קבוצת מר, הוביל מהלך של turn around, שבמסגרתו התמקדה החברה במספר מצומצם של מנועי צמיחה, תוך מהלך של התייעלות. בינואר 2022 מונה ליו"ר דירקטוריון מר תעשיות.
פעילות ציבורית והתנדבותית

למפרט פעיל בין השאר בהתנדבות כחבר מועצת המנהלים של ארגון "גישה לחיים", המסייע להתמודדות עם מחלות קשות וכחבר הנהלת הקרן החדשה לקולנוע וטלוויזיה.
החל משנת 2006 מכהן למפרט כיו"ר עמותת בוגרי 8200. תקופתו כיו"ר התאפיינה בשינוי מהותי בצורה בה העמותה רואה את תפקידה: משמירה על מורשת בלבד, לתחומים נוספים, שינוי אשר גרם לעלייה משמעותית במספר החברים בעמותה – מכ-700 חברים דאז ללמעלה מ-24,000 חברים כיום. בעמותה פעילים מספר עשרות רבות של מתנדבים המסייעים בפעילות באופן סדיר.
בתקופתו כיו"ר, העמותה חרתה על דגלה את נושא הקישור בין בוגרי היחידה הכולל בין השאר כנס נטוורקינג שנתי עם אלפי משתתפים, סיוע בקישור בין בוגרי היחידה למטרות תעסוקה וכן מתן מלגות לימודים לבוגרים נזקקים. בנוסף, החל מינוף של יכולות העמותה לטובת הקהילה כגון: מגוון פעילויות האצת חברות הזנק לרבות אימפקט ומיזמים בהם אחד היזמים הוא ערבי ישראלי, פעילויות לשיפור רמת החינוך הטכנולוגי בדגש על אזורים בפריפריה החברתית והגאוגרפית של ישראל, ותוכניות להעצמה נשית. כל תוכניות העמותה לטובת הקהילה פתוחות לכלל הציבור הישראלי.
למפרט בעל תואר בכלכלה מאוניברסיטת תל אביב. הוא נשוי ואב לילדה. מתגורר בתל אביב.
נופר

| נופר |
| --- | --- |
 פרח של נופר צהוב
מיון מדעי
ממלכה:: צומח
מערכה:: צמחים וסקולריים
מחלקה:: דו-פסיגיים קדומים
סדרה:: נופראים
משפחה:: נופריים
סוג:: נופר
מינים
 בארץ ישראל: נופר צהוב
שם מדעי
 Nuphar ‏סמית, 1809

נוּפָר (שם מדעי: Nuphar) הוא סוג של צמחי מים ממשפחת הנופריים הגדל באזורים הממוזגים והסובטרופיים בחצי הכדור הצפוני.
אטימולוגיה

מקור המילה "נוּפר" בסנסקריט (nīlōtpala), והיא מורכבת כנראה משני רכיבים: nīla – כחול, utpala – פרח, ומשמעותה שם היא פרח הלוטוס. משם הושאלה המילה לפרסית (nīlūfar) וממנה לערבית (نينوفر – nīnūfar), ומערבית ללטינית של ימי הביניים כ-Nuphar.
טקסונומיה ומורפולוגיה

הנופר הוא קרוב משפחה של הנימפאה, אך עלי הכותרת שלו קטנים משמעותית ופירותיו נמצאים מעל המים, בניגוד לפירות הנימפאה. בדומה לנימפאה, עליו צפים על פני המים, והם בעלי חריץ מההיקף ועד נקודת חיבור הפטוטרת.
צורת עליו משתנה בין המינים, ונעה בדרך כלל בין צורה דמוית-לב לעלה עגול עם פטוטרת מחוברת באמצעו בעל צורה דמוית-מגן. למספר מינים יש גרסה שונה של צורת עלים, לדוגמה: למין Nuphar sagittifolia יש עלים מוארכים דמוי-חץ.
עשרות מינים של נופר תועדו. מחקרים מולקולריים הראו הבדלים ניכרים בין המינים האירו-אסייתיים והמינים הגדלים באמריקה (להוציא Nuphar microphylla הגדל בצפון אמריקה, אך משתייך לקבוצה האירו-אסייתית מבחינת מאפייניו המולקולריים).
מינים > נופרים אירו-אסייתיים

נופר צהוב (Nuphar luteum)
Nuphar japonica(אנ')
Nuphar pumila(אנ')
Nuphar microphylla
מינים > נופרים אמריקאיים

Nuphar advena(אנ')
Nuphar carlquistii(אנ') (נכחד)
Nuphar polysepala(אנ')
Nuphar sagittifolia(אנ')
Nuphar variegata(אנ')
אקולוגיה

הנופר גדל במקווי מים, באגמים ובנחלים ונהרות עם זרימה איטית, במים בעומק של עד 5 מטרים. מינים שונים מותאמים למים עשירים בחומרי מזון (לדוגמה, נופר צהוב) או עניים בחומרי מזון (לדוגמה, Nuphar pumila).
הנופר מסוגל לגדול זמנית גם בסביבה דלת-חמצן, כמו אדמה רוויית מים.
העלים החדשים צומחים דרך קני השורש, ויוצאים דרך העלים הישנים יותר.
בדומה לסוגים אחרים במשפחת הנופריים, מינים שונים של נופר עשויים לכסות כליל את משטח פני המים, לחסום את מעבר קרני השמש, ובכך להרוג מיני צמחים מתחת לפני המים, וצמחי פני-מים אחרים תחרותיים פחות.
עופות שונים, כמו הברווזיים, ניזונים מזרעי הנופר, ויונקים שונים כמו הבונה והנוטרייה ניזונים מהשורשים של חלק ממיני הנופר. צביים ניזונים מעלי הנופר ומפרחיו.
גלריה

Nuphar pumila
Nuphar sagittifolia, עלים דמויי-חץ
Nuphar saikokuensis ממיני הנופר הגדלים ביפן
חרק על נופר צהוב
מרבד נופרים בצ'כיה
"שדה" נופרים באלסקה
הערות שוליים

↑  נופר באתר האקדמיה ללשון העברית
↑  Nuphar in World Flora Online
↑  Padgett, D. J. (2007). "A Monograph of Nuphar (Nymphaeaceae)" (PDF). Rhodora. 109: 1–95. doi:10.3119/0035-4902(2007)109[1:amonn]2.0.co;2.
↑  Padgett, Donald (1998). "Phenetic distinction between the dwarf yellow water-lilies: Nuphar microphylla and N. pumila (Nymphaeaceae)" (PDF). Canadian Journal of Botany. 76: 1755–1762. doi:10.1139/b98-125.
↑  Laing, H. E. (1940). "Respiration of the rhizomes of Nuphar advenum and other water plants" (PDF). American Journal of Botany. 27: 574–81. doi:10.1002/j.1537-2197.1940.tb14719.x.
↑  Dacey, J. W. H. (1981). "Pressurized ventilation in the yellow water lily". Ecology. 62: 1137–47. doi:10.2307/1937277.
↑  Jim Kimmel; Jerry Touchstone Kimmel (2006). The San Marcos: A River's Story. Texas A&M University Press. pp. 92–. ISBN 978-1-58544-542-4.
| --- | --- |
בקרת זהויות :  NLI: 987007538743305171 
פרי לא בשל של נופר צהוב
עמנואל בוקמן

| --- | --- |

 לידה:  15 באוגוסט 1889 אמסטרדם, הולנד 
 התאבד:  15 במאי 1940 (בגיל 50) 
 מדינה:  ממלכת ארצות השפלה 
 השכלה:  אוניברסיטת אמסטרדם 
 מפלגה:  מפלגת הפועלים הסוציאל-דמוקרטית ההולנדית (1921-1940)
 
 חתימה:   
 
עמנואל ("מנוס") בוקמן (בהולנדית: Emanuel ("Manus") Boekman‏ 15 באוגוסט 1889 - 15 במאי 1940) היה פוליטיקאי סוציאל-דמוקרטי, סטטיסטיקאי, דמוגרף וטיפוגרף הולנדי. הוא היה חבר המחלקה העירונית לחינוך ותרבות (wethouder) בעיריית אמסטרדם (1931-1933, 1935-1940) ופעל למען מדיניות תרבות ממלכתית פעילה.
חייו

בוקמן נולד לשושלת מוכרי ספרים יהודית והיה בנם הבכור של מאוריץ בוקמן (1869-1942), בתחילה חותך יהלומים, ושל היינטיה פרבום. בגיל 12 החל לעבוד בתור טיפוגרף. הוא התעניין בפוליטיקה והפך ליושב ראש האיגוד המקצועי של האיגוד המקצועי שלו, אגודת הטיפוגרפים הצעירים (Typografen Jongelingen Vereeniging). הוא היה חסיד הסוציאליסט ההולנדי פרדיננד דומלה ניוונהויס (Nieuwenhuis). זמנו הפנוי הוקדש ללימודים והוא הוסמך לתוארי מורה, כולל מורה לכלכלה.
ב-1911 מונה בוקמן לראש מינהל רשות הנמל של אמסטרדם וב-1916 הפך לראש המחלקה לסטטיסטיקה של בנק הולנדי, ריקסוורזקרינגסבנק (Rijksverzekeringsbank (nl)), בנק ממלכתי לביטוח. בתקופה זו הפך לסופר פורה בנושאים שונים, החל מסטטיסטיקה וכלכלה ועד אבטלה ואלכוהוליזם. מ-1921 ועד מותו ב-1940 היה בוקמן חבר במועצת העיר אמסטרדם מטעם מפלגת הפועלים הסוציאל-דמוקרטית ההולנדית (SDAP). בשנת 1931 הפך לחבר הנהלה עירונית (wethouder) בנושאי חינוך ותרבות באמסטרדם.
ב-6 ביוני 1939 קיבל בוקמן את תואר הדוקטור שלו מאוניברסיטת אמסטרדם בהנחיית פרופסור טר ון (HN ter Veen). התזה שלו, "ממשל ואמנות בהולנד" ("Overheid en kunst in Nederland"), חקרה את מדיניות התרבות ההולנדית במאה ה-19 וה-20) בנושא תוכניות להפצת תרבות על ידי המדינה והעיריות, למשל על ידי שילוב אמנות בבניין חדש, פרויקטים ומתן גישה למעמד הפועלים לאמנות. תזה זו הייתה בעלת השפעה והודפסה מחדש בשנות ה-70.
מותו

כאשר הצבא הגרמני פלש להולנד במאי 1940, בוקמן עמד בתחילה על העיקרון שלו לפיו מנהלים לא צריכים לברוח. מאוחר יותר שינה את דעתו אך נתיב המילוט דרך נמל איג'מוידן לבריטניה נחסם. ביום הכניעה, 15 במאי 1940, בוקמן ואשתו התאבדו עם חבריהם, משפחתו של הפרופסור הסוציאל-דמוקרטי בוב ואן גלדרן.
הנצחה

בשנת 1963 נוסדה קרן בוקמן, (Boekmanstichting (nl)) שנקראה על שמו, על ידי הפדרציה של אגודות האמנים (Federatie van Kunstenaarsverenigingen). הקרן היא מרכז עצמאי לחקר אמנות, תרבות ומדיניות.
איור של בוקמן מאת מאייר בליקרוד (Bleekrode)
הערות שוליים

E. Boekman, 1889 - 1940 באתר אוניברסיטת אמסטרדם Album Academicum
בוקמן נואם (סרט קצר, 1935)
משוואת הלמהולץ

משוואת הלמהולץ היא משוואה דיפרנציאלית חלקית בעלת שימושים בפיזיקה בתחום הגלים. המשוואה קרויה על שם הרמן פון הלמהולץ וצורתה:
כאשר  \nabla ^{2} הוא אופרטור הלפלסיאן,  {\vec {r}} וקטור ההעתק ו-k קבוע כלשהו הנקרא מספר גל.
שימושים

בפיזיקה, המשוואה עולה בפתרון משוואת הגלים תוך הפרדת משתנים. אם פתרון משוואת הגלים ניתן לכתיבה כמכפלה של פונקציה התלויה רק בזמן בפונקציה התלויה רק בהעתק, משוואת הלמהולץ היא החלק הבלתי תלוי בזמן של משוואת הגלים.
משוואת הגלים היא המשוואה:
בהנחה שהפתרון ניתן להפרדת משתנים, הוא נכתב כך:
בהצבה למשוואה וחלוקת שני האגפים ב- \ \psi , בהנחה שאין מדובר בפונקציית האפס:
מאחר שאגף ימין של המשוואה תלוי רק בזמן ואגף שמאל של המשוואה תלוי רק בהעתק, פתרון ששונה מאפס יכול להתקיים רק אם שני אגפי המשוואה שווים לקבוע בלתי תלוי בזמן ובהעתק גם יחד. מסמנים:
וכן:
כאשר הסימן השלילי נבחר לשם נוחות, ללא הגבלת הכלליות. המשוואה הראשונה היא משוואת מתנד הרמוני עם תדירות זוויתית  \omega =ck, ופתרונה ידוע. המשוואה השנייה היא משוואת הלמהולץ.
פתרון המשוואה

פתרון משוואת הלמהולץ תלוי בתנאי השפה של הבעיה והסימטריה שלהם. למשל, בקואורדינטות כדוריות מבצעים הפרדת משתנים לפונקציה שתלויה רק במרחק מראשית הצירים שכופלת פונקציה שתלויה רק בזווית המרחבית. בהצבה למשוואת הלמהולץ תוך שימוש בלפלסיאן בקואורדינטות כדוריות, המשוואה שמתקבלת לחלק הרדיאלי היא משוואת בסל הכדורית שנפתרת על ידי פונקציות בסל כדוריות, והמשוואה שמתקבלת לחלק הזוויתי נפתרת על ידי הרמוניות ספריות. הפתרון הכללי נכתב כטור:
כאשר  j_{\ell } פונקציית בסל הכדורית מהסוג הראשון מסדר  \ell ,  y_{\ell } פונקציית בסל הכדורית מהסוג השני מסדר  \ell ,  Y_{\ell }^{m} היא ההרמוניה הספרית מסדר l,m וסדרות המקדמים  a_{\ell m} ו- b_{\ell m} נקבעות על ידי תנאי השפה של הבעיה.
טריט ויליאמס

| --- | --- |

 לידה:  1 בדצמבר 1951 סטמפורד, ארצות הברית 
 נהרג:  12 ביוני 2023 (בגיל 71) אולבני, ארצות הברית 
 שם לידה:  Richard Treat Williams 
 מדינה:  ארצות הברית 
 תקופת הפעילות:  1979–2023 (כ־44 שנים) 
 מקום לימודים:  מכללת פרנקלין ומרשל  בית ספר קנט 
 מספר צאצאים:  2 
 פרופיל ב-IMDb
 
ריצ'רד טריט ויליאמס (באנגלית: Richard Treat Williams;‏ 1 בדצמבר 1951 – 12 ביוני 2023) היה שחקן קולנוע, תיאטרון וטלוויזיה ובמאי טלוויזיה אמריקאי. נודע בעיקר כמי שגילם את ג'ורג' ברגר בסרט "שיער" ואת ד"ר אנדרו בראון, הדמות הראשית בסדרת הטלוויזיה "אוורווד". היה מועמד בין היתר לפרסי גלובוס הזהב, פרסי אמי ופרס אינדפנדנט ספיריט.
ביוגרפיה

ויליאמס נולד בנורווק בקונטיקט שבארצות הברית, למריון אנדרו, סוחרת עתיקות, ולריצ'רד נורמן ויליאמס, מנהל בכיר בתאגיד. הוא נקרא על שם אחד מאבותיו, ריצ'רד טריט (1584–1669), מתיישב חלוצי בניו אינגלנד. ויליאמס היה בוגר בית הספר קנט סקול שבקונטיקט ופרנקלין אנד מרשל קולג'.
ויליאמס נהרג בתאונת אופנוע ב-12 ביוני 2023. הותיר אחריו אישה, פאם ואן סאנט, ושני ילדים. התגורר ביוטה, במקום בו צולמה הסדרה "אוורווד". למשפחתו בתים נוספים בניו יורק ובמנצ'סטר שבוורמונט.
קריירה

ויליאמס התפרסם בזכות תפקידו בסרט "שיער" (1979) של הבמאי מילוש פורמן. הסרט מבוסס על המחזמר "שיער", שהוצג בברודוויי. מאז ועד מותו הופיע ביותר מ-75 סרטים ובכמה סדרות טלוויזיה, כולל "1941" (1979), "היו זמנים באמריקה" (1984), "סידורים אחרונים בדנוור" (1995), "שוכני המצולות" (1998) ו"אוורווד" (2002–2006).
בשנת 1979 היה ויליאמס מועמד לפרס גלובוס הזהב על תפקידו בסרט "שיער" כג'ורג' ברגר. הוא היה מועמד, בשנית, לאותו הפרס על תפקידו בסרט "נסיך העיר" (1981) של הבמאי סידני לומט, ומאוחר יותר, בשלישית, בשנת 1984 כסטנלי קובולסקי בסרט הטלוויזיה "חשמלית ושמה תשוקה", שם שיחק לצד אן-מרגרט. בשנת 1996 היה מועמד לפרס אמי לשחקן משנה במיני-סדרה או סרט טלוויזיה על תפקידו בסרט הטלוויזיה "The Late Shift" מבית HBO, בו שיחק את דמותו של מייקל אוביץ.
ב-1996 שיחק את דמות הרע, קסנדר דרקס, בסרט עתיר התקציב, "שד: להכות את הרשע!", המבוסס על ספר הקומיקס "הפנטום". לפי עלילת הסרט, דמותו מנסה להשתלט על העולם ולהרוג גיבור-על מסתורי, אותו מגלם בילי זיין.
ויליאמס זכה בשני פרסי פסטיבלים על בימוי סרטו הקצר "Texan" בשנת 1994.
הקריירה של ויליאמס כללה מספר רב של הופעות בימה ושתי זכיות בפרס ליגת הדרמה. האחת על משחקו במחזמר "Follies" של סטיבן סונדהיים, אשר הופיע בברודוויי, והשנייה על כיכובו במחזמר "Captains Courageous", המבוסס על רומן, בעל אותו שם, פרי עטו של רודיארד קיפלינג, ואשר הופיע באוף ברודוויי. הופעות נודעות אחרות שלו בברודוויי כללו את "גריז", "Once in a Lifetime",‏ "The Pirates of Penzance", "Over Here ו"Love Letters". הופעותיו באוף ברודוויי כללו, בין השאר, את "Oleanna" של דייוויד מאמט ואת "Maybe I'm Doing It Wrong" של רנדי ניומן. כמו כן, הופיע בתיאטראות בלוס אנג'לס.
ויליאמס נודע בעיקר בשל תפקידו כד"ר אנדרו בראון בסדרת הטלוויזיה הדרמטית "אוורווד", המספרת על מנתח בעל מוניטין מניו יורק, אשר עובר עם שני ילדיו לעיירה הבדיונית אוורווד שבקולורדו, לאחר שרעייתו נפטרה, ובשל זיקתה למקום. אף על פי שהרייטינג של הסדרה לא היה גבוה, היא זכתה לביקורות טובות ולעדת מעריצים נאמנה. ב-2003 וב-2004 ויליאמס היה מועמד לשני פרסי גילדת שחקני המסך על הופעתו בסדרה.
ויליאמס הופיע בתפקיד אורח בסדרה "אחים ואחיות" (2006) וכיכב בסדרה "Heartland" ‏(2007), בטרם בוטלה בשל רייטינג נמוך.
בשנת 2012 הופיע בסדרת הטלוויזיה "צווארון לבן", בתפקיד סם פלפס, אביו של ניל קאפרי.
ב- 2013 הופיע בתפקיד חוזר, במספר עונות בתוכנית: שיקגו Fire כאביו של סוורייד (טיילור קיני) וב-2016 בתפקיד חוזר בסדרה שוטרים בדם, כחברו הטוב של פרנק רייגן (טום סלק).
בשנת 2018 שיחק בסרט "סיבוב שני", ובשנת 2019 שיחק בקומדיה "הורים תחת השפעה" בכיכובם של אלק בולדווין וסלמה הייק.
פילמוגרפיה

12 יתומים חזקים (2021)
Run Hide Fight‏ (2020)
הורים תחת השפעה (2019)
סיבוב שני (2018)
החיוך האטרוסקי (2018)
האישור (2016)
The Congressman‏ (2016)
יחפים (2014)
לגעת בירח (2013)
Attack of the 50 Foot Cheerleader‏ (2012)
המלכודת (אנ')‏ (2012)
פיסת גן עדן (2011)
127 שעות (2010)
Howl‏ (2010)
Safe Harbor‏ (2009) - סרט טלוויזיה
לרדוף אחרי חלום‏ (2009) - סרט טלוויזיה
Good Behavior‏ (2009)
Jake's Run‏ (2009)
Front of the Class‏ (2008)
מה שקורה בוגאס (2008)
The Hideout‏ (2007)
Heartland‏ (סדרת טלוויזיה) (2007)
Moola‏ (2007)
The Staircase Murders‏ (2007)
Searching for Mickey Fish‏ (2006)
איזה מן שוטרת 2: חמושה ומהממת (2005)
The Circle‏ (2002)
סוף הוליוודי (2002)
Going To California‏ (2002) – סדרת טלוויזיה
Guilty Hearts‏ (2002) – סרט טלוויזיה
סכנה מציאותית (2002)
ארס קטלני (2002)
Skeletons in the Closet‏ (2001)
מורה מחליף 4 (2001)
The Fraternity‏ (2001)
Critical Mass‏ (2000)
Extreme Limits‏ (2000)
מורה מחליף 3 (1999)
36 שעות למות (1999) – סרט טלוויזיה
הצד העמוק של האוקיינוס (1999)
Every Mother's Worst Fear‏ (1998) – סרט טלוויזיה
מורה מחליף 2 (1998)
הבריחה מערב הסעודית (1998) – סרט טלוויזיה
שוכני המצולות (1998)
יריב אינטימי (1997)
שד: להכות את הרשע! (1996)
שחיתות בצמרת (1996)
The Late Shift‏ (1996) – סרט טלוויזיה
סידורים אחרונים בדנוור (1995)
Johnny's Girl‏ (1995) – סרט טלוויזיה
In the Shadow of Evil‏ (1995) – סרט טלוויזיה
The Taming Power of the Small‏ (1995)
Mister Dog ‏ (1995)
Parallel Lives‏ (1994) – סרט טלוויזיה
Where the Rivers Flow North‏ (1994)
נשק חם (1994)
Vault of Horror I‏ (1994) (טלוויזיה)
Good Advice‏ (1994-1993) – סדרת טלוויזיה
Bonds of Love‏ (1993) – סרט טלוויזיה
הבטחות מנופצות (1992)
נישואים קטלניים (1992) – סרט טלוויזיה
מנוע המים‏ (1992) – סרט טלוויזיה
Till Death Us Do Part‏ (1992) – סרט טלוויזיה
Eddie Dodd‏ (1991) – סדרת טלוויזיה
Max and Helen‏ (1990) – סרט טלוויזיה
Oltre l'oceano‏ (1990)
הפתרון השלישי (1989) – סרט טלוויזיה
רגע בלתי נשכח (1989)
Night of the Sharks‏ (1989)
Dead Heat‏ (1988)
שקרים מתוקים (1988)
Echoes in the Darkness‏ (1987) – סרט טלוויזיה
Faerie Tale Theatre: The Little Mermaid‏ (1987) – סדרת טלוויזיה
J. Edgar Hoover‏ (1987) – סרט טלוויזיה
מועדון לגברים בלבד (1986)
מרדף גורלי (1986)
Smooth Talk‏ (1985)
Flashpoint‏ (1985)
חשמלית ושמה תשוקה (1984) (סרט טלוויזיה)
היו זמנים באמריקה (1984)
Dempsey‏ (1983) (טלוויזיה)
The Pursuit of D. B. Cooper‏ (1981)
נסיך העיר (1981)
Why Would I Lie?‏ (1980)
מלחמת הכוכבים - פרק 5: האימפריה מכה שנית (1980)
1941 (1979)
שיער (1979)
The Ritz‏ (1976)
הנשר נחת (1976)
Deadly Hero‏ (1976)
פילמוגרפיה > טלוויזיה

קאמרנה (1990) – מיני סדרה
פסיקה גורלית (1991)
אגדות מעולם המסתורין (1992)
באטמן: איש העטלף (1992) – דיבוב
הדרך לאבונלי (1993)
מסע אל בטן האדמה (1999)
אוורווד (2006-2002)
אחים ואחיות (2006)
הארטלנד (2007)
The Storm‏ (2009) – מיני-סדרה
חוק וסדר: מדור מיוחד (2011)
העוקץ (2012)
משפחת סימפסון (2012) – דיבוב
צווארון לבן (2012–2013)
הוואי חמש-אפס (2013)
כבאי שיקגו (2018-2013)
CSI: זירת הפשע (2014)
American Odyssey‏ (2015)
חופי צ'סאפיק (2016–2018)
שוטרים בדם (2016–2019)
העיר הזאת שלנו (2022)
אויבות: קפוטה נגד הנשים (2024)
הערות שוליים

1 2 3  http://www.filmreference.com/film/80/Treat-Williams.html
| --- | --- |
בקרת זהויות :  NLI: 987007448597805171  PLWABN: 9810614792805606  BIBSYS: 3074518  BNE: XX1172782  BnF: cb139446713 (data)  GND: 129605336  ISNI: 0000 0001 1450 729X  LCCN: no97044091  MusicBrainz: 51ddcd11-ca2a-414d-bc6c-c2d9aea7c027  NKC: xx0068055  NLA: 40415751  NLK: KAC2020L5302  NTA: 073869031  RERO: 02-A018083464  SUDOC: 074088904  Trove: 1446734  VIAF: 38145602351001360827   WorldCat (עם VIAF): 38145602351001360827
יוליה רוטברג

| --- | --- |

 לידה:  8 ביולי 1965 (בת 59) מוסקבה, ברה"מ 
 שם לידה:  Юлия Ильинична Рутберг 
 מדינה:  ברית המועצות, רוסיה 
 מקום לימודים:  האקדמיה הרוסית לאמנויות התיאטרון  המכון לתיאטרון על שם בוריס שצ'וקין 
 בן או בת זוג:  אלכסנדר קוזנצוב  אנטולי לובוצקי  אלכסיי קורטנב 
 פרסים והוקרה:  אמן העם של הפדרציה הרוסית (2016)  צ'ייקה (1997)  הקריסטל של טורנדוט (2012)  אמן כבוד של הפדרציה הרוסית (2001)  עיטור הידידות (רוסיה) 
 http://www.vakhtangov.ru/persones/rutberg
 פרופיל ב-IMDb
 
יוליה רוטברג (ברוסית: Юлия Ильинична Рутберг;‏ נולדה ב-8 ביולי 1965) היא שחקנית, מנחה טלוויזיה סובייטית-רוסית ממוצא יהודי. בשנת 2016 היא קיבלה תואר אמן העם של הפדרציה הרוסית.
ביוגרפיה

יוליה רוטברג נולדה בשנת 1965 במוסקבה למשפחה מעורבת. אביה איליה רוטברג היה יהודי. הוא סיים לימודי הנדסה, אך לאחר עבודה מספר שנים כמהנדס עבר לתחום אמנות. הוא היה שחקן תיאטרון וקולנוע, דוקטור במדעי האמנות. אמה של יוליה הייתה ממוצא רוסי, מורה לפסנתר.
יוליה רוטברג למדה בבית ספר למוזיקה ליד אקדמיה על שם גנסין. לאחר סיומה היא למדה שנתיים באקדמיה הרוסית לאמנויות התיאטרון ואז עברה לבית ספר ליד תיאטרון וכטנגוב אותה סיימה בשנת 1988. מאז היא עובדת בתיאטרון זה. על משחקה במספר הצגות שהועלו על במת התיאטרון רוטברג קיבלה פרסים.
בשנת 1988 רוטברג לראשונה שיחקה בסרט קולנוע. בסך הכול היא שיחקה ביותר מ-50 סרטים.
בנוסף למשחק רוטברג פועלת בטלוויזיה כמנחה ובדיבוב של סרטי הנפשה.
בשנת 2016 הוענק לה תואר אמן העם של הפדרציה הרוסית. בשנת 2021 על פעילות הוענק לה עיטור עיטור הידידות.
רוטברג הופיעה מספר פעמים בישראל עם הצגות תיאטרון.
יוליה רוטברג הייתה נשואה מספר פעמים. יש לה בן גריגורי מבעלה השני שמתגורר בארצות הברית. מבעלה השני רוטברג התגרשה כאשר הוא החליט לעבור לארצות הברית.
פונקציית פיזור ריילי

בפיזיקה, פונקציית פיזור ריילי, הקרויה על שם הלורד ריילי, היא פונקציה המשמשת במכניקה אנליטית בטיפול בכוחות חיכוך פרופורציונליים למהירות. המשוואה הוצגה לראשונה בשנת 1873. אם נתון כוח חיכוך על חלקיק עם מהירות  {\vec {v}} ניתן לכתוב כ  {\vec {F}}_{f}=-{\vec {k}}\cdot {\vec {v}}, ניתן להגדיר את פונקציית פיזור של ריילי עבור מערכת של  N חלקיקים:
כאשר,  R(v) מייצג את מחצית מקצב איבוד האנרגיה של המערכת דרך חיכוך. כוח החיכוך הוא שלילי למהירות,  {\vec {F}}_{f}=-\nabla _{v}R(v), אנלוגי לכוח השווה לגרדיאנט השלילי של הפוטנציאל. קשר זה מיוצג במונחים של הקואורדינטות המוכללות:  q_{i}=\left\{q_{1},q_{2},\ldots q_{n}\right\}.
בזמן שחיכוך הוא אינו כוח משמר, הוא מסומן כ-  Q_{i} במשוואות לגראנז',
יישום ערכו של כוח החיכוך המתואר על ידי קואורדינטות מוכללות במשוואות אוילר-לגראנג' ייתן:
ריילי ניסח את הלגראנז'יאן  L כאנרגיה קינטית  T מינוס האנרגיה הפוטנציאלית  V, אשר מניב את השוויון הבא
מאז שנות ה-70 פונקציית הפיזור ידועה יותר בתור פוטנציאל הפיזור של ריילי.
הערות שוליים

↑  Rayleigh, Lord (1873). "Some general theorems relating to vibrations". Proc. London Math. Soc. s1-4: 357–368. doi:10.1112/plms/s1-4.1.357.
↑   Goldstein, Herbert (1980). Classical Mechanics (2nd ed.). Reading, MA: Addison-Wesley. p. 24. ISBN 0-201-02918-9.
יבלת עור

| --- | --- |

מיקבץ של יבלות מהטיפוס הפשוט בבוהן הרגל
 תחום:  רפואת עור 
 גורם:  נגיף הפפילומה האנושי 
 קישורים ומאגרי מידע
 eMedicine:  article/1133317 
 DiseasesDB:  28410
 MeSH:  D014860
 MedlinePlus:  000885
 סיווגים
 ICD-10:  B07
 
יבלת עור, מזיהומי העור הנגיפיים, היא גידול עור קטן הנגרם על ידי נגיף ממשפחת נגיפי הפפילומה האנושית (HPV – Human Papilloma Virus). כיום מוכרים כ-100 טיפוסים של נגיפים ממשפחה זו שמחוללים צורות שונות של יבלות. היבלת עשויה להיעלם מעצמה לאחר מספר חודשים, אך יכולה להישאר שנים, ואף לחזור לאחר ריפויה. היבלות מידבקות מאדם לאדם. מיעוט מטיפוסי נגיפי הפפילומה ידועים כמחוללי סרטן. כנראה שיש מרכיב תורשתי ברגישות ליבלות עור.
מבוא

צמיחה של היבלת קשורה לחדירתו של הנגיף לגוף במקום תורפה בו יש סדק בעור או שהעור נחבל. הנגיף פוגע בתאי אפיתל בלבד כמו עור וריריות, לאחר תקופת דגירה של כמה חודשים. לעיתים הנגיף נמצא בגוף באופן רדום והשפעתו לא ניכרת או שהיא ברמה מיקרוסקופית. ההתמודדות עם הנגיף (כמו בנגיפים רבים אחרים) תלויה ביכולת של המערכת החיסונית של הגוף להתמודד איתו.
הגודל והצורה של היבלת נקבע בהתאם לסוג הנגיף ומיקומה של היבלת. ישנם כמה טיפוסים אופייניים של יבלות. ישנן יבלות המופיעות כבודדות וישנן המופיעות בצבירים. היבלת עשויה להופיע בכל מקום על פני הגוף. מקומות שכיחים בגוף הם הידיים והרגליים ובמיוחד כפות הידיים והרגליים. אף שהיבלת עשויה להופיע בכל גיל, היא מצויה במיוחד אצל ילדים.
לרוב מדובר בפגם אסתטי ומטרד שאין לו סימפטומים נוספים. לעיתים מתלווה לה חוסר נוחות, במיוחד כאשר היא מתפשטת באזורים נרחבים, ולעיתים היבלת עלולה לגרום לכאב עקב גירוי העצבים, ובמיוחד כאשר היא מופיעה בכף הרגל בשל הדריכה עליה. מבין הנגיפים שמחוללים את היבלת, יש כמה סוגים נדירים שעלולים לתקוף את צוואר הרחם והפין ולהפוך לסרטניים, אך רוב היבלות אינן ממאירות.
טיפוסי יבלת

ביבלות נהוג להבחין בין הטיפוסים הבאים:
יבלת פשוטה
יבלת שטוחה
יבלת חוטית
יבלת כף הרגל
יבלת של איברי המין – קונדילומה
טיפול > צריבה קרה באמצעות חנקן נוזלי

כיום ברפואה הטיפול ברוב יבלות העור באמצעות הקפאתה בחנקן נוזלי נחשב לטיפול הזמין והזול ביותר. בטיפול זה גורמים לכוויית קור ביבלת. הכווייה מגיעה עד שורש היבלת ומסביב לה. בטיפול בחנקן נוזלי משתמשים בקיסם שבראשו צמר גפן שהוטבל בחנקן נוזלי, או בהתזה של חנקן נוזלי ממכל התזה על היבלת. טיפול שיכול להיות נקודתי יותר ומאפשר לרופא לראות מה מצב היבלת בזמן הטיפול. תופעות לוואי של הטיפול הם כאב מסוים בזמן הטיפול, אדמומיות בעור שמסביב לצריבה, ולעיתים שלפוחיות נוזלים מסביב ליבלת, שיכולות להיות דמיות במקרים קיצוניים. לאחר כשבועיים שלושה, היבלת משחירה ונושרת מאליה.
טיפול > צריבה

ניתן לצרוב את היבלת באמצעות זרם חשמלי (מחט חשמלית) או באמצעות קרני לייזר. שתי השיטות יעילות מאוד, אך כרוכות בכאב ולכן לעיתים נעשות תוך הרדמה מקומית של האזור.
טיפול > מריחת תכשירים

מריחת תכשירים המכילים תמיסת פלואורו אורציל עם חומצה סליצילית שממיסים את שכבת הקרן. לטיפול ביבלות קטנות נמצאים תכשירים ביתיים בשם ורוציד או ורומל המכילים תמיסת פלואורו אורציל עם חומצה סליצילית, אך הטיפול בהם ממושך (טיפול יומי של כשישה–שבעה שבועות) ודורש סבלנות והתמדה, בניגוד לטיפול בחנקן נוזלי שיכול לפתור את הבעיה בתוך טיפול או שניים. יתרונם שאין כלל כאב.
טיפול > טיפולים אחרים

בעבר היה מקובל לטפל ביבלות פשוטות באמצעות חומצות מאכּלות מסוגים שונים. טיפולים נוספים שקיימים הם קילוף היבלת בעזרת חומצה סליצילית בריכוז גבוה, וטיפול באמצעות חומצה לקטית. ביבלות פשוטות ניתן להשתמש בכימיקלים כמו חומצה טריכלורואצטית או קנתרידין. ניתן גם להשתמש בגירוד כירורגי שנעשה בהרדמה מקומית, ביבלות כף הרגל בעיקר.
מכל לריסוס חנקן נוזלי
שתי יבלות ויראליות על האמה, מטופלות בעזרת תערובת של חומצות (כמו חומצה סליצילית) כדי להסירן.
משקע לבן מופיע באזור בו נעשה שימוש בחומצה
איגור ורניק

| --- | --- |

 לידה:  11 באוקטובר 1963 (בן 61) מוסקבה, ברה"מ 
 מדינה:  ברית המועצות, רוסיה 
 תקופת הפעילות:  מ-1984 
 מקום לימודים:  בית ספר התיאטרון האמנותי של מוסקבה (1984) 
 פרסים והוקרה:  אמן העם של הפדרציה הרוסית (2016)  אמן כבוד של הפדרציה הרוסית (1999) 
 http://www.vernik.ru
 פרופיל ב-IMDb
 
איגור ורניק (ברוסית: Игорь Эмильевич Верник;‏ נולד ב-11 באוקטובר 1963) הוא שחקן מפיק, מנחה טלוויזיה סובייטי-רוסי ממוצא יהודי. בשנת 2016 הוא קיבל תואר אמן העם של הפדרציה הרוסית.